হাতকড়া, শিকল ছাড়াই নেপালিদের ফেরত পাঠাল আমেরিকা!

ওয়েব ডেস্ক: আমেরিকায় (USA) বেআইনিভাবে বসবাসকারী ভারতীয়দের দেশে ফেরত পাঠিয়েছিল ডোনাল্ড ট্রাম্পের (Donald Trump) প্রশাসন। ভারতীয় নাগরিকদের হাতকড়া পরিয়ে, পায়ে শিকল বেঁধে সামরিক বিমানে ফেরত পাঠানো হয়েছিল। নিষ্ঠুর ওই দৃশ্য সামনে আসতেই প্রবল অসন্তোষের সৃষ্টি হয়। যে নরেন্দ্র মোদিকে (Narendra Modi) ট্রাম্প ‘বন্ধু’ বলেন, তাঁর দেশের মানুষের সঙ্গে এই আচরণ নিয়ে প্রশ্ন ওঠে। এবার সামনে এসেছে আর এক দৃশ্য, যা নিয়ে ফের নিন্দার মুখে মোদি।

মার্কিন মুলুকে বেআইনিভাবে বসবাসকারী নেপালের নাগরিকদেরও সম্প্রতি দেশে ফেরত পাঠানো হয়। কিন্তু সোশ্যাল মিডিয়ায় প্রকাশিত এক ভিডিওতে দেখা গেল, নেপালিদের সসম্মানে ফেরত পাঠানো হয়েছে, হাতকড়া, শিকল কিছুই নেই। এমনকী সামরিক বিমান নয়, তাঁদের ফেরানো হয়েছে চার্টার্ড বিমানে।

আরও পড়ুন: প্রতিবাদ করলেই দেশদ্রোহিতা? ফের হিন্দি ইস্যুতে সোচ্চার স্ট্যালিন

Illegal immigrants from Nepal in the United States have landed in Kathmandu. They were sent in a Chartered Aircraft without any hand cuffs or chains.

Is he a Nikamma or Vishwaguru? Think and answer Bhakts. pic.twitter.com/SG7K2xaWza

— Congress Kerala (@INCKerala) March 7, 2025

কেরলের কংগ্রেস (Kerala Congress) এই ভিডিও শেয়ার করে মোদিকে আক্রমণ করে বলেছে, উনি কি বিশ্বগুরু না নিকম্মা? ভক্তেরা ভাবুন এবং উত্তর দিন। ওই ভিডিও এই মুহূর্তে সোশ্যাল মিডিয়ায় ভাইরাল হয়ে পড়েছে।

তবে ৫ মার্চ যে আটজন নেপালিকে প্রত্যর্পণ করা হয়েছিল তাঁদের সঙ্গে অমানবিক ব্যবহার করা হয়েছিল বলে জানা গিয়েছে। কাঠমান্ডু বিমানবন্দর (Kathmandu Airport) অবতরণের পর ওই আটজন নেপালের প্রশাসনকে জানান, তাঁদের হাতকড়া এবং শিকল পরিয়ে রাখা হয়েছিল। এমনকী শৌচালয় ব্যবহারের জন্যও তিন-চারবার করে অনুরোধ করতে হয়েছে। আটজনের একজন বলেন, ট্রানজিটের সময় শিকল খুলে দেওয়া হয়েছে, কিন্তু উড়ানের সময় তাঁরা ঠিক করে নড়াচড়া পর্যন্ত করতে পারছিলেন না।